অবাধে সীমান্তে বালি পাচার, পুলিশের জালে ব্যবসায়ী

মুড়িগঙ্গা: মুখ্যমন্ত্রীর ঘোষণাই সার। প্রতিদিন প্রশাসনের নজর এড়িয়ে মুড়িগঙ্গা নদীর (Muri Ganga River) চরের সাদা বালি দেদার বিকোচ্ছে নামখানার বিভিন্ন এলাকায়। এবার সেই মুড়িগঙ্গা নদীর চরের বালি কেটে বিক্রির অভিযোগে আটক নৌকা ও মেশিনভ্যান।

আরও পড়ুন: বাজারে জাল ওষুধের রমরমা

নদীর চরের বালি কেটে নিয়ে এসে দেদার বিক্রি করা হচ্ছিল। দীর্ঘদিন ধরে কিছু অসাধু ব্যক্তি এই কাজ করছিল বলে অভিযোগ। জানা গিয়েছে, মুড়িগঙ্গা নদীর বিভিন্ন জায়গায় নতুন চরের সৃষ্টি হয়েছে। ভাটা পড়লেই ওই চর গুলি জেগে ওঠে। সেই সময় যন্ত্র চালিত নৌকা নিয়ে গিয়ে ওই চরের বালি কাটা হয়। এরপরই সেই বালি নৌকাতে নামখানা ঘাটে নিয়ে আসা হয়। পরে বালি নৌকা থেকে খালি করে মেশিনভ্যান গুলিতে ভর্তি করা হয়। টাকা নিয়ে ওই সাদা বালি নামখানার বিভিন্ন জায়গায় বিক্রি করা হয়।

স্থানীয় বাসিন্দাদের অভিযোগ, প্রশাসনের চোখের আড়ালে দীর্ঘদিন ধরে এই কাজ চালানো হচ্ছিল। এই খবর পাওয়ার পরে নৌকা ও মেশিনভ্যান গুলিকে নামখানা থানার অধীনে রাখা হয়েছে। এবিষয়ে নামখানা ব্লকের ভূমি ও ভূমি রাজস্ব দপ্তরের আধিকারিক শ্যামল সরকার বলেন, “বিষয়টি আগে জানা ছিল না। পরে শুনেছি। পুরো ঘটনা তদন্ত করে দেখা হচ্ছে। কারণ নদীর চর থেকে এভাবে বালি কেটে নিয়ে আসা যায়না। এটা সম্পূর্ণ একটি অবৈধ কাজ। যদি সত্যি প্রমাণ মেলে তাহলে আইনানুগ ব্যবস্থা গ্রহণ করা হবে।”

দেখুন আরও খবর: